**Ludwika Paleta Paciorek** (født 29. november 1978 i Kraków i Polen) er en polsk-meksikansk skuespiller, mest kjent for rollene i de meksikanske tv-seriene Carrusel (1989) og El Abuelo y yo (1992).

Biografi
--------

Ludwika Paleta er datter av Zbigniew Paleta, en kjent polsk musiker og kunstneren Barbara Paciorek Paleta. Hun har to søsken: Facundo Paleta Stevens og Dominika Paleta, som også er en kjent skuespiller i Mexico. Hun har tidligere vært gift med skuespilleren Plutarco Haza.

Hun flyttet sammen med familien sin til Mexico fra Polen da faren hennes, Zbigniew Paleta, fikk et jobb tilbud i Mexico, og de ble så boende der.

Paleta ble først oppdaget da søsteren Dominika Paleta tok henne med på audition (uten foreldrenes tillatelse) til tv-serien Carussel, som i ettertid ble en av Latin-Amerikas mest kjente tv-serier.

Tre år senere fikk hun sin første hovedrolle i tv-serien El abuelo y yo, hvor hun spilte sammen med Gael Garcia.

Paleta tok så en pause fra tv-skjermene og flyttet til Europa for å studere. I 1995–96 var hun tilbake på skjermen i tv-serien Maria la del barrio hvor hun spilte med Thalía.

I 1997–98 fikk hun rollen i tv-serien Huracan sammen med Angelica Rivera og Eduardo Palomo.

Samtidig traff hun skuespilleren Plutarco Haza. De ble gift i år 2000, men ekteparet ble senere skilt.

Paleta tok imot invitasjonen fra Emilio Larrosa til å spille en ny rolle i tv-serien Amigas y rivales i år 2001.

I 2006 fikk hun hovedrollen i serien Duelo de pasiones sammen med Pablo Montero.

I 2007 kom hun med på listen «50 peneste» i den latinamerikanske utgaven av bladet People.

I begynnelsen av 2009 dukket hun opp i musikkvideoen «Aqui Estoy» av Luis Fonsi og David Bisbal, Aleks Syntek og Noel Schajris.

I 2009 spilte hun hovedrollen i tv-serien Los exitosos Perez, en meksikansk versjon av den argentinske serien Los exitosos Pells.

Filmografi
----------

### Filmer

| År | Tittel | Rolle |
| --- | --- | --- |
| 2003 | *Corazón de melón* | Fernanda |
| 2003 | *Naturaleza muerta* | Ximena |
| 2007 | *Desafio* |  |
| 2007 | *Polvo de Angel* | Bella |
| 2007 | *Propiedad Ajena* | Miranda |
| 2008 | *El libro de piedra* | Mariana |
|

### Tv-serier

| År | Tittel | Rolle |
| --- | --- | --- |
| 1989 | *Carrusel* | Maria |
| 1992 | *El abuelo y yo* | Alejandra |
| 1995 | *María la del Barrio* | "Tita" |
| 1998 | *Huracán* | Norma |
| 1998 | *Chiquititas* | Zoé |
| 2001 | *Amigas y rivales* | Jimena |
| 2003 | *Niña... amada mía* | Carolina |
| 2004 | *Mujer de madera* | Aída |
| 2006 | *Duelo de pasiones* | Alina |
| 2007 | *Palabra de Mujer* | Paulina |
| 2009 | *Los Exitosos Pérez*  | Soledad |
| 2010 | Lalola | "Lola" |

Referanser
----------

1. ↑   www.instagram.com[Hentet fra Wikidata]
2. ↑   Internet Movie Database, besøkt 18. juni 2019[Hentet fra Wikidata]

Eksterne lenker
---------------

* (en) Ludwika Paleta – kategori av bilder, video eller lyd på Commons Rediger på Wikidata
* (en) Ludwika Paleta på Internet Movie Database Rediger på Wikidata

* (fr) Ludwika Paleta på Allociné Rediger på Wikidata

* (en) Ludwika Paleta på AllMovie Rediger på Wikidata

* (en) Ludwika Paleta hos The Movie Database Rediger på Wikidata
* Ludwika Paleta på Twitter Rediger på Wikidata
* Ludwika Paleta en Biosstars International

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |